Die wêreld in foto’s – 7 Desember 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Alina Zagitova van Rusland neem deel aan die Grand Prix-eindstryd vir ysskaats in Vancouver, Brits-Columbië. (Foto: Jonathan Hayward, AP) Onlustepolisie reageer op betogers by Exarchia in Athene, Griekeland. Betogers het vandeesweek oor die hele Griekeland opgeruk ter herinnering aan Alexandros Grigoropoulos, ŉ tiener wat in 2008 deur ŉ polisiebeampte in Athene doodgeskiet is. Minstens 27 betogers is in Thessaloniki en Chania op Kreta gedurende die betogings in hegtenis geneem. (Foto: Marios Lolos, Xinhua) ŉ Man sit in die ou stad Mosul, Noord-Irak. Irakse owerhede het Donderdag met opruimingswerk begin ná die antieke Al-Nuri-moskee verlede jaar tydens gevegte verwoes is. (Foto: Khalil Dawood, Xinhua) Mense maak Vrydag reg vir ŉ vroeë oggendswem in die Middellandse See ondanks die koel weer in Beiroet, Libanon. (Foto: Hassan Ammar, AP) Die Kersboom by die Amerikaanse Kongresgebou word verlig tydens ŉ seremonie in Washington. (Foto: Manuel Balce Ceneta, AP)